b"\n_START_ARTICLE_\nCivCity: Rome\n_START_SECTION_\nSistema de joc\n_START_PARAGRAPH_\nEl joc consisteix a recrear l'estil de vida romana i crear ciutats enormes. S'hi construiran cabanes, en qu\xc3\xa8 s'allotjaran gent treballadora i que guanya diners, i demanar\xc3\xa0 recursos que necessiten per a la vida quotidiana i aniran pujant d'estatus i la seva casa evolucionar\xc3\xa0 fins a arribar a convertir-se en palaus luxosos. Caldr\xc3\xa0 construir camps de blat, oliveres, vinyes, carnisseries, perqu\xc3\xa8 tinguin al seu abast els recursos b\xc3\xa0sics, aix\xc3\xad com fusteries, ebenisteries per donar-los luxes._NEWLINE_Caldr\xc3\xa0 tamb\xc3\xa9 vigilar l'economia i atendre les tasques encarregades pel Senat. Comerciar amb altres pobles per aconseguir recursos de qu\xc3\xa8 no es disposa, negociar amb els excedents produ\xc3\xafts per obtenir diners... Caldr\xc3\xa0 tamb\xc3\xa9 gestionar els sous, les hores laborals i lliures que tindran els treballadors._NEWLINE_Tamb\xc3\xa9 caldr\xc3\xa0 crear ex\xc3\xa8rcits tot i que el joc no tracta especialment del mode militar, per\xc3\xb2 hi haur\xc3\xa0 atacs sovint al mode campanya i caldr\xc3\xa0 que la ciutat es defensi d'agressors b\xc3\xa0rbars. En aquest aspecte el joc t\xc3\xa9 enemics de la hist\xc3\xb2ria romana, com per exemple, atacs d'elefants que encap\xc3\xa7alar\xc3\xa0 Ann\xc3\xadbal i els seus cartaginesos sortejant els Alps._NEWLINE_Un altre aspecte del joc \xc3\xa9s que s'haur\xc3\xa0 d'investigar noves tecnologies. Compta amb m\xc3\xa9s de 70 de les que se'n divideixen en diversos camps. N'hi ha de militars, que ajuden a crear m\xc3\xa9s armes; econ\xc3\xb2miques, per recaptar m\xc3\xa9s impostos; de sanitat, amb millors escombraires i metges..._NEWLINE_Es pot observar els ciutadans fent llur vida di\xc3\xa0ria. Van a la feina, treballen, tornen a casa seva, descansen i recullen coses necess\xc3\xa0ries, com aigua, oli, carn o roba.\n_START_SECTION_\nCampanya\n_START_PARAGRAPH_\nLa campanya principal consta d'un total de 12 missions: 7 pac\xc3\xadfiques i 5 militars. Es comen\xc3\xa7a amb una missi\xc3\xb3 pac\xc3\xadfica. Un cop superada la missi\xc3\xb3, envien el jugador a una altra ciutat amb altres objectius. En passar la segona missi\xc3\xb3 pac\xc3\xadfica se n'obra la primera militar i la tercera pac\xc3\xadfica. A partir d'aquest punt, el jugador pot triar el cam\xc3\xad que vol seguir, tot i que es pot realitzar qualsevol missi\xc3\xb3 en qualsevol moment i es poden alternar i \xc3\xa0dhuc repetir-les.\n_START_SECTION_\nHist\xc3\xb2ria\n_START_PARAGRAPH_\nEl joc porta una enciclop\xc3\xa8dia anomenada Civilopedia, igual que als jocs de la saga Civilization. S'hi podr\xc3\xa0 consultar l'\xc3\xbas que els romans donaven als edificis i com els constru\xc3\xafen. Explica tot amb fets hist\xc3\xb2rics reals."